Двухпавярховы дом расце быццам на дражджах. Валерый Іосіфавіч паказвае на праекце планіроўку катэджа. На першым паверсе – кухня, сталовая, агульны пакой, гардэробная, санвузел і кладоўка. На другім – пяць спальняў: адна – для маці і чатыры для прыёмных дзетак. На вуліцы будзе пабудавана тэраса. Безумоўна, на тэрыторыі сядзібы прадугледжаны агарод, гаспадарчыя пабудовы і гараж.